Inma López Silva

**Inmaculada López Silva**, nada en Santiago de Compostela o 3 de maio de 1978, é unha escritora galega.

## Traxectoria 
dereita|miniatura

Licenciada en Filoloxía Galega pola Universidade de Santiago de Compostela, doutorouse en 2008 pola mesma Universidade coa tese *Sistema teatral e institucións. O caso galego*, dirixida por Dolores Vilavedra. É investigadora, crítica teatral e docente na Escola Superior de Arte Dramática de Galicia. 

Colabora habitualmente nas revistas *Citania*, *Grial*, *Revista Galega de Teatro* e *Primer Acto*, así como no xornal *El Correo Gallego*. Foi membro do consello de redacción de *Dorna*. Vencellada politicamente con Compromiso por Galicia concorreu con esa formación nas Eleccións ao Parlamento de Galicia de 2012 e ao Parlamento Europeo de 2014.

## Obra 
### Narrativa 
* *Rosas, corvos e cancións* (2000). Galaxia. 180 páxs. ISBN 978-84-8288-381-6.
* *Concubinas* (2002). Xerais. 264 páxs. ISBN 978-84-8302-883-4. Traducida ao castelán en 2009, na editorial Ámbar (Barcelona).
* *Neve en abril* (2005). Galaxia, Costa Oeste. 108 páxs. ISBN 978-84-8288-773-9.
* *Non quero ser Doris Day* (2006). Biblos Clube. ISBN 978-84-935062-3-0.
* *New York, New York* (2007). Galaxia. 196 páxs. . Traducida ao castelán en 2008, na editorial El Andén (Barcelona), 200 páxs. ISBN 9788496929814.
* *Memoria de cidades sen luz* (2008). Galaxia. 240 páxs. ISBN 978-84-9865-136-2. Traducida ao castelán como *Memoria de ciudades sin luz*  (2010). Ámbar Editorial. 240 paxs. ISBN 978-8492687220.
* *Tinta* (2012). Galaxia. 160 páxs. ISBN 978-84-9865-442-4.
* *Aqueles días en que eramos malas* (2016). Galaxia. 424 páxs. ISBN 978-84-9865-720-3. Traducida ao castelán.
* *O libro da filla* (2020). Galaxia. 484 páxs. ISBN 978-84-9151-438-1.

* *Quen non ten un avó fascista* (2022). Vigo: Galaxia. ISBN  978-84-9151-941-6.
* *Escola de mulleres* (2023). Vigo: Galaxia. 462 páxs. ISBN 978-84-1176-011-9.

### Ensaio 
* *A recepción do teatro galego contemporáneo (1990-2000)* (2003, Universidade de Santiago de Compostela).
* *Teatro e canonización: a crítica teatral na prensa periódica galega (1990-2000)* (2005, Tris Tram).
* *Maternosofía* (2014). Galaxia. 172 páxs. ISBN  978-84-9865-517-9.
* *Resistir no escenario. Cara a unha historia institucional do teatro galego* (2016, Universidade de Santiago/Xunta de Galicia).
* *Chámame señora pero trátame coma a un señor*  (2018). Galaxia. 178 páxs. ISBN 978-84-9151-258-5.

### Poesía 
* *Clepsidras* (2022). Chan da Pólvora. 73 páxs. ISBN 9788412473148*.*
### Traducións 
* *Calígula. O malentendido*, de Albert Camus (2009, Galaxia).
* *As criadas. O balcón*, de Jean Genet (2010, Galaxia).
* “Xuízo a unha lurpia”, de Miguel del Arco, 2017 (para Teatro do Atlántico)
[miniatura|Con [Cristina Sánchez-Andrade|Cristina-Sánchez Andrade en 2022]]

### Obras colectivas 
* *VI Certame literario Manuel Lueiro Rey de novela curta 1998* (1999, Concello do Grove).
* *Mini-relatos*, (1999, Libraría Cartabón).
* *Caso Torneiro: 1898-1975*, en *Narradoras* (2000, Xerais).
* *Un abrente teatral. As Mostras e o Concurso de Teatro de Ribadavia* (2002). Galaxia. Con Dolores Vilavedra. 312 páxs. ISBN 978-84-8288-554-4.
* *Carlos Casares: a semente aquecida da palabra* (2003, Consello da Cultura Galega).
* *Escrita Contemporánea. Homenaxe a Ánxel Casal* (2005, Asociación de Escritores en Lingua Galega).
* *Guerra Civil e Literatura Galega (1936-1939)* (2006, Xerais).
* *Poetas e Narradores nas súas voces. II* (2006, Consello da Cultura Galega).
* *Letras novas* (2008, Asociación de Escritores en Lingua Galega).
* *25 anos. Mostra Internacional de Teatro Ribadavia* (2009, Difusora). Con Xosé Luís Méndez Ferrín e Roberto Pascual.
* *Unha cesta de pombas e mazás. Homenaxe a Isaac Díaz Pardo* (2013, Academia Real Isaac Díaz Pardo).
* *O libro dos libros* (2018, Galaxia), co relato "Unha casa con libros".
* *Entre donas* (2020). Baía Edicións. 208 páxs. ISBN 9788499953427. Dez relatos de escritoras galegas actuais colocando as mulleres no centro da historia.

## Premios 
* Premio Rúa Nova de Narracións Xuvenís en 1996, por *Neve en abril*, ambientada na guerra civil española.
* 2º premio Modesto R. Figueiredo no 1998, por *Cartas que viñan de alén mar*.
* Premio de novela curta Manuel Lueiro Rey no 1998, por *Canción de amor india*.
* Premio Xerais no 2002, por *Concubinas*.
* Premio Manuel Murguía no 2005, por *Aqueles que retratan o vento*.
* Finalista do VI Premio de novela por entregas de La Voz de Galicia no 2006, por *Non quero ser Doris Day*.
* Premio Blanco Amor no 2007, por *Memoria de cidades sen luz*.
* *Premio Arcebispo San Clemente* no 2009, por *Memoria de cidades sen luz*.
* *Premio á mellor obra de narrativa da AELG* no 2009, por *Memoria de cidades sen luz*.
* ''Premio de 'Creación Literaria' da Fundación Ínsua dos Poetas* no 2016.
* Premio Antón Losada Diéguez no 2017, por *Aqueles días en que éramos malas*.
* Premio de Xornalismo Francisco Fernández del Riego en 2019 por *Terra rota* publicado en La Voz de Galicia o 10/08/2018.
* Premio da Crítica de narrativa galega 2020 por *O libro da filla*.
* XXXIV edición do Premio de poesía Eusebio Lorenzo Baleirón no 2021, por *Clepsidras''.

## Notas 
## Véxase tamén 
### Ligazóns externas 
* Páxina da autora en Galaxia 
* Ficha da autora en Xerais 
* Entrevista de Montse Dopico en Praza Pública